ועדת הכספים, כנסת 25, פרוטוקול מספר 188, 2023-07-10 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  אנחנו מקיימים דיון נוסף בנושא: קביעת סכום ההשתתפות המיוחד של הממשלה בהוצאות התקציב של המועצות הדתיות לשנת הכספים 2023 בהתאם לסעיף 11ב לחוק שרותי הדת היהודים (נוסח משולב) התשל"א-1971

משה גפני:       מי אמור להציג?     

ינון אזולאי: בשם מנכ"ל המשרד לשירותי דת, הוא כנראה לא יכול היה להגיע כי נמצא בוועדת חוקה, אז אנחנו מקבלם התנצלותו שהוא לא יכול להגיע לוועדת כספים

ינון אזולאי:  בפעם שעברה הגיע והפעם הוא בוועדת חוקה

ינון אזולאי:  עכשיו רוצה ליהנות ממנו גם מוועדת חוקה

משה גפני: אני לא עוקב אחרי הפעילות שלו

משה גפני:  הוא בסדר

משה גפני:  לא חייב לבוא לפה

משה גפני:  הוא היה פה בישיבה הקודמת

משה גפני:  בבקשה

עמית קצין: בוקר טוב

עמית קצין:  אני מבין שבישיבה הקודמת הכול הוצג

יצחק פינדרוס: רק החלוקה בין שר הפנים לשר הדתות שעשו את האחוזים, זה היה בתשל"א? כי אמרת שמאז החוק

משה גפני: לא, זה היה הרבה קודם

משה גפני:  היום יש – אני חושב שזה די נדיר אבל זו מציאות ששר האוצר הוא איש שמאוד חשוב לו נושא שירותי הדת

משה גפני:  שר הדתות, השר לשירותי דת, אכפת לו העניין הזה

משה גפני:  יושב-ראש ועדת הכספים אכפת לו הדבר הזה

משה גפני:  כלומר כל האנשים שנמצאם במרכז העניין הזה, מקבלים בהרכנת ראש מטומטמת כזו, שאי אפשר להסביר אותה בכלל, למה שירותי הדת הם דרג ג'

משה גפני:  למה הם לא כמו שירותי חינוך, למה הם לא כמו שירותי תחבורה, למה הם לא כמו שירותי רווחה

משה גפני:  למה הממשלה בכל השירותים שהיא עושה יחד עם השלטון המקומי

משה גפני:  אני אומר לכם, שמישהו יסביר לי, למה זה קורה? למה כל שירות שהממשלה עושה יחד עם השלטון המקומי, המדינה משתתפת ב-75%, והשלטון המקומי ב-25%? אני לא מדבר על מקרים שבהם השלטון המקומי כלל לא משתתף בישובים שלא יכולים לעמוד בתשלומים האלה, ורק שירותי הדת זה 40% שנותנת הממשלה

משה גפני:  ואני שותק ושר האוצר שותק והשר לשירותי דת שותק

משה גפני:  אני שמתי הצעת חוק שדחו אותה בשבועיים, עלתה אתמול בוועדת שרים ודחו בחודש

משה גפני:  אפילו לא דיברו איתי

משה גפני:  אני שוקל אולי להביא ביום רביעי

משה גפני:  ייפול במליאה

משה גפני:  איזה צורה זאת? שמישהו יסביר לי למה זה קורה? מה הסיבה? למה זה שונה? זה שירותים שניתנים לפי חוק

משה גפני:  דברים שהמועצה הדתית עושה זה לא פחות מאשר שירותים שנותן כל משרד אחר

משה גפני:  אז למה זה ככה? למה אנחנו כאלה נמושות עם הראש למטה? למה? אי אפשר לבוא ולהתאחד ולומר: עד כאן?     זה הרבה כסף, אין עכשיו? תגידו שיהיה עוד שנתיים, עוד שלוש שנים

משה גפני:  אמרתי בוועדת שרים, אני מוכן שידחו את זה בכמה שנים אבל שיהיה תהליך

משה גפני:  שלא יהיה ביזיונות

משה גפני:  מה נגיד? מה הסיבה? בבקשה

ינון אזולאי: אגב אתה מקבל תשובות, שאתה שואל מה ההבדל בין חינוך, רווחה, תברואה, בריאות? אולי יש לאגף תקציבים תשובה למה ששאלת

יפתח עשהאל: מתנצל על האיחור, הגעתי מוועדת חוקה

ינון אזולאי: הוא מכיר את השאלה וגם את התשובה

משה גפני: אנחנו על הפנים, כולנו

משה גפני:  שנודה בעובדה הזאת, משר האוצר ועד אחרון וישב-ראש ועדת הכספים

ינון אזולאי: גם חברי ועדת הכספים

ינון אזולאי:  אין לי בעיה לקבל את הביקורת שלך

משה גפני: כולנו נראים ככה

משה גפני:  כותב לי חיים ביבס: ראשית, ברצוני לברך אתכם על הצעת החוק – הוא מתכוון להצעת החוק, שאנחנו חתומים עליה - המבקשת לשנות את יחסי התקצוב של שירותי הדת והעמדתם על שיעור המקובל בתחומים אחרים, 75% מדינה ו-25% רשויות מקומיות

משה גפני:  תיקון זה תואם את ההסכמים הקואליציוניים עליהם חתמה הממשלה ה-37

משה גפני:  אנו מברכים על שינוי זה

משה גפני:  במצב הקיים הרשויות המקומיות מתקצבות את המוצעות הדתיות בשיעורי תקצוב שאין להם אח ורע בשום משרד ממשלתי

משה גפני:  אין שום סיבה לקבוע שיעורי השתתפות כה נמוכים מצד המדינה

משה גפני:  התיקון המוצע גם נותן מענה לחוסר הוודאות התקציבית שנוצרה ברשויות המקומיות בשל הצורך לקבוע סכום השתתפות מיוחד לפי סעיף 11ב לחוק שירותי הדת היהודיים נוסח משולב בנוסחו הנוכחי בתוך 90 יום מתחילת שנת התקציב ביחס לאותה שנת תקציב או מיום קבלת חוק התקציב השנתי בכנסת לפי המאוחר

משה גפני:  אנו תומכים בהצעת החוק וקוראים לקידומה המהיר, לכניסתה לספר החוקים של מדינת ישראל, חיים ביבס, ראש עיריית מודיעין מכבים רעות ויושב-ראש מרכז השלטון המקומי

משה גפני:      זהו עיקרון ברור, מובן לחלוטין

משה גפני:  אין סיבה בעולם שזה לא יהיה אלא אם כן מתייחסים לכל הנושא הדתי בהתייחסות אחרת כמו איזה עול שלא צריך אותו בכלל, וכמה שיהיה יותר בעיות ברשויות המקומיות – הרי מדברים על הרשויות המקומיות, ייטב לעניין הזה

משה גפני:  לא מבין למה זה לא קורה, ואם אתם אומרים שיש נושא פוליטי, יש גם הסכם קואליציוני

משה גפני:  גם ההסכם הקואליציוני קובע את זה אבל גם בלי זה, אני שואל באופן מקצועי

משה גפני:  למה זה שונה?     

ינון אזולאי: שאלה לחיים ביבס, אני רוצה לשאול

ינון אזולאי:  הרי הוא איש עם הרבה יכולות וכוח

ינון אזולאי:  ראינו פה בקרן הארנונה, כל הכנסת השתגעה, מה שעשו לנו פה, שיגעו אותנו פה ימים ולילות

ינון אזולאי:  השבתה

משה גפני: אתה תשאל ואני אענה במקומו

ינון אזולאי: אני שואל את חיים ביבס, ואם הרב גפני ירצה לענות במקומו, אשמח מאוד – אתה גם בטח מכיר אותו

ינון אזולאי:  השאלה שלי למה הוא לא מגלה איזה איום קל? רק אזיז קצת את השעה של פתיחת המוסדות או של שירותי העירייה בשעה, אפילו בעירייה קטנה, אפילו בנקודה הכי צפונית, במטולה, אולי הכי דרומית, באילת, קצת להזדהות עם העניין כי אנו רוצים לדאוג למועצות – דואגים גם כדי שלרשויות יהיה יותר כסף

ינון אזולאי:  המכתב הזה יפה מאוד שמפרגן

ינון אזולאי:  כל הכבוד

ינון אזולאי:  פרגון מביבס זה דבר מאוד חשוב וגדול, צריך למסגר אותו

ינון אזולאי:  תודה, אדוני היושב-ראש

ינון אזולאי:  סיימתי את השאלה

משה גפני: אענה לך בשם ביבס

משה גפני:  אל"ף, כל מה שאתה אומר זה נכון

משה גפני:  לא רלוונטי העניין הזה

משה גפני:  אנחנו צריכים לעשות שביתה קטנה אפילו, זה בסדר גמור

משה גפני:  אין ויכוח לגבי זה

משה גפני:  חבר הכנסת ינון אזולאי, אני חיים ביבס, התנסיתי בקרן הארנונה

משה גפני:  הפכתי את העולם

משה גפני:  עשיתי שביתות

משה גפני:  הבאתי לפה ראשי רשויות ואתם העברתם את קרן הארנונה בצ'יק, בלי חוכמות, הבאתם את קרן הארנונה, העברתם את זה - מי בעד, מי נגד

ינון אזולאי: אבל זה לא נכון, חיים

ינון אזולאי:  היה מ-49% הורדנו את זה ל-27

ינון אזולאי: 5%

משה גפני: לא אכנס לפרטים

ינון אזולאי: אתה נכנס לדמות של חיים שאומר פרטים לא מדויקים

משה גפני: אני חיים ראיתי מה היכולות שלכם - כשאתם רוצים אתם מעבירים את קרן הארנונה, שיבואו 80 ראשי רשויות, שתבוא לפה עיריית תל אביב כולה, עם כל העוצמה שלה ותצעק, והעברתם את זה

משה גפני:  איך לא העברתם את נושא המועצות הדתיות? איך? הרי אתם מעבירים פה דברים ככה

משה גפני:  ישבתי פה וצעקתי, וישבו פה ראשי רשויות

משה גפני:  מי בעד? מי נגד? נגמר העניין

משה גפני:  למה אינכם עושים זאת עם המועצות הדתיות? אני לא אומר

משה גפני:  לך יש שאלות לחיים ביבס, גם לי יש שאלות לחיים ביבס

משה גפני:  הרבה מאוד דברים

משה גפני:  זה נכון

משה גפני:  אני גם לא רוצה להיכנס לפרטי קרן הארנונה כי כולנו יודעים מה התהליך שהיה שם אבל בפועל אומר חיים ביבס – רציתם – העברתם

משה גפני:  למה אתם לא עושים את ה עם המועצות הדתיות? אין צדק בכל התהליך הזה

משה גפני:  למה?     

ינון אזולאי: תעזור לנו, חיים?     

משה גפני: בטח

משה גפני:  בבקשה, אגף התקציבים

יפתח עשהאל: לעניין הצעת החוק שהגיש יו"ר הוועדה, אנחנו הצגנו לממשלה שיש פה השלכה תקציבית של 215 מיליון ₪

משה גפני: אמרתי שאני מסכים שזה לא יהיה עכשיו

משה גפני:  שהכסף הזה, לא מדברים על 2023 או על 2024

משה גפני:  רק תהליך של עוד כמה שנים, תהליך מדורג

משה גפני:  אמרתי את כל הדברים האלה

משה גפני:  אפילו לא חזרו אליי

משה גפני:  היו חוזרים אליי אם הייתה פה קרן הארנונה למשל

משה גפני:  עוד מעט תהיה השכירות, יחזרו אליי

משה גפני:  זה לא חזרו אליי

משה גפני:  אמרתי, אני מבין שעכשיו אין את זה בתקציב

משה גפני:  גם כן, טענת סרק

משה גפני:  מה שאתם רוצים אתם יודעים להעביר

משה גפני:  תמיד אמרתם שהשלטון המקומי ותקציב המדינה זה תקציב

משה גפני:  אז זה גם תקציב

משה גפני:  אני לא מבקש פה תוספת כסף

משה גפני:  אני מבקש שינוי בחלוקה

משה גפני:  למה לא הסכמתם לזה? מה אתה אומר לי שזה הרבה כסף? העבודה שלי זה כסף, לתת לכם

משה גפני:  בבקשה

יפתח עשהאל: כאמור גם לתוכנית רב שנתית כמובן וגם בהסתכלות קדימה, כל עלות תקציבית היא עלות תקציבית

משה גפני: אין עלות

יפתח עשהאל: הצעת החוק עם עלות תקציבית של 215 מיליון

משה גפני: זה השלטון המקומי משלם

יפתח עשהאל: חוק יסוד התקציב מדבר על תקציב המדינה ותקציב המדינה הוא תקציב המוגבל בהוצאתו, וגם כלל ההוצאה כמובן והנומרטור, ובהתאם לכל זה, זה ההשלכות על תקציב המדינה

ינון אזולאי: כשאתם עושים את החשבון במשרד ומסתכלים על המשרדים, לא קופץ לכם פה אחוזים משונים? זה עובר לכם כל שנה מחדש? מה אתם מתרצים לעצמכם? לא משנה, אלה מועצות דתיות, יאללה תעבירו אותם הדתיים האלה

ינון אזולאי:  מנסה להיכנס לראש של אגף תקציבים, איך זה הולך

יפתח עשהאל: אנחנו מכינים את תקציב המדינה בהתאם למדיניות הממשלה ובהתאם לחוק שקבע המחוקק

יפתח עשהאל:  אתה מכיר את החוק ואת ההתייחסות אליו

ינון אזולאי: הרי לפעמים אומרים לכם: יש מדיניות של ממשלה, ואתם רואים את ההסכמים הקואליציוניים, וגם זה מופיע בהסכמים הקואליציוניים

ינון אזולאי:  השאלה שלי, גם האוצר אומר: אני חושב שפה צריך להוסיף יותר, פה צריך לקחת, וכשאתם רוצים לדחוף לנו משהו אתם מביאים את חוק ההסדרים, שם אנחנו כאילו לא מרגישים כלום ואז דוחפים לנו, ומה שמצליחים על הדרך להוציא

ינון אזולאי:  אני מכיר את זה

ינון אזולאי:  גם אתה מכיר

ינון אזולאי:  כשמגיעים למצב הזה בליל התקציב או לפני כן, ליל ההסדרים שאתם מנסים להכניס, לא עוברת לכם מחשבה – הגיע הזמן לשנות את זה? אולי הממשלה לא עושה את זה – בגלל שאנו אנשים הגונים, נעשה את זה אנחנו? זה לא עולה לפעמים?     

יפתח עשהאל: בניית התקציב מבוססת לא על חשיבה רנדומלית והסתכלות אלא על בסיס החלטות הממשלה והגבלות המחוקק

יפתח עשהאל:  זו הדרך שבה בונים את תקציב המדינה

ינון אזולאי: באופן קבוע זה כך

ינון אזולאי:  כלומר החשיבה שלכם כשחוק הסדרים מגיע אחד אחרי השני וכל פעם זה נופל כמו – הזכיר הדיווח המכוון על איזה עשר שנים הגיע לפה

ינון אזולאי:  איזה סוג חשיבה זה, שכל פעם הולך וחוזר? מה החשיבה? איזה סוג חשיבה זה?     

יפתח עשהאל: בסופו של דבר אנו צריכים לעמוד במגבלת ההוצאה וביעד הגירעון

יפתח עשהאל:  חלק מהדברים האלה דורשים גם צעדי התכנסות כמו צעדי ההתכנסות של התקציב שהזכרת, והממשלה יכולה להחליט להגדיל הוצאה במקומות אחרים בהתאם לצעדי ההתכנסות שהממשלה מחליטה עליהם

יפתח עשהאל:  חלק מהצעדים האלה יכול להיות צעד כפי שהזכרתם בהצעת החוק

יפתח עשהאל: הרב גפני, קיבלנו תשובה

יפתח עשהאל:  אגב זו אותה תשובה

משה גפני: אני מציע שנכין מכתב

משה גפני:  הוא צודק

משה גפני:  זה נכון

משה גפני:  כתב הקטרוג עלינו הוא ברור, הוא חד משמעי, הוא מובן לגמרי

משה גפני:  אני יכול להסביר למה דיברנו על דברים אחרים שהיו במצב הרבה יותר גרוע, שם היה חסר תקציבי וכו'

משה גפני:  אני מצעי שנכין מכתב, לפחות שלא יהיה קטרוג עלינו, שלא נאשר את התקציב הבא של מדינת ישראל אם לא יאושרו תקציבי המועצות הדתיות ושירותי חינוך, שירותי רווחה, שירותי תחבורה – אותה חלוקה

משה גפני:  לא יהיה תקציב בלי שזה ישונה

משה גפני:  מה דעתכם?     

ינון אזולאי: בסדר

ינון אזולאי:  ונוסיף את מכתב ההמלצה של חיים ביבס

משה גפני: 100%

משה גפני:  שהשלטון המקומי מבקש את זה

משה גפני:  פינדרוס, נראה שאתה לא שבע רצון

יצחק פינדרוס: אני משועשע שאתה מדבר עשיו על תקציב 25'

יצחק פינדרוס:  מכתב עכשיו לראש הממשלה על תקציב 25'

משה גפני: לא לראש הממשלה

משה גפני:  לעצמנו

משה גפני:  שאף אחד מאתנו, לא בממשלה ולא בכנסת, לא יאשר את תקציב המדינה בלי שייגמר העוול הזה

יצחק פינדרוס: אני מתלבט מה יהיה בין עכשיו ל-25'

משה גפני: הממשלה תחזיק מעמד

יצחק פינדרוס: לא אמרתי שלא תחזיק מעמד

ינון אזולאי: הוא מתלבט אילו משרדים יצטרך לשפות אותם יותר

ינון אזולאי:  אבל לא נכון לחשוב כך

משה גפני: אני רוצה שעשהאל ייצא מפה בהרגשה טובה

משה גפני:  יכול להיות שייצא בהרגשה לא טובה

משה גפני:  אנחנו צועקים ובסוף נותן לנו תשובה שבלונית כאילו לא ידענו אותה מראש

משה גפני:  המציאות היא שאמר לנו: רבותיי, עם כל הכבוד, אל תעשו עליי רוח

משה גפני:  לו הייתם רוצים שהנושא הזה יהיה באמת מסודר וישר ולפי הצדק, ולפי מה שקורה בכל משרדי הממשלה, הייתם אומרים את זה לפני התקציב ולא אמרתם

משה גפני:  הוא הולך עם ההרגשה הרעה הזו למשרד האוצר

משה גפני:  נזפתי סתם בחברי הכנסת

משה גפני:  אני רוצה שייצא מפה בהרגשה טובה, כזאת שיהיה מכתב שכולנו נחתום עליו לעצמנו

משה גפני:  לא צריך לתת את זה לאף אחד

משה גפני:  אותו דבר כפי שהיה בקרן הארנונה

יצחק פינדרוס: אפשר להציע הצעת ביניים? אתה אומר – בשביל ההרגשה הטובה שלו לא רוצה לדחות ב-18 חודש

יצחק פינדרוס:  הוא רוצה בשביל ההרגשה הטובה שלו, שתפתור את זה היום

יצחק פינדרוס:  לעשות משהו ביניים, להודיע להם שכיוון שיש הסכם קואליציוני, יש 4, 5 חודשים לממשלה להתחיל לקיים את זה

יצחק פינדרוס:  לא 18 חודש

ינון אזולאי: זה נומרטור

משה גפני: אין דבר כזה

יצחק פינדרוס: יש הסכם קואליציוני

יצחק פינדרוס:  יש 4, 5 חודשים לממשלה לקבל החלטה

משה גפני: נעביר את זה

משה גפני:  אם לא הייתי מעביר, לא הייתי מביא את זה לסדר-היום

משה גפני:  הוא לא יודע שאני בגלות? אני יודע

משה גפני:  ראש העיר, בבקשה

שלום בן משה: שלום, אני ראש העיר של ראש העין

שלום בן משה:  ההצעה שלך היא נכונה מכל בחינה

שלום בן משה:  אני לא יכול לרדת לרזי ההסכמים הקואליציוניים שיש בממשלה כי הם רזים בלתי רגילים אבל להמתין 18 חודשים – לא לעניין

שלום בן משה:  יש בחירות ברשויות המקומיות

שלום בן משה:  בעוד 5 חודשים יש ראשי ערים חדשים, כמעט 100 מתחלפים כל בחירות

שלום בן משה:  בכל בחירות מחדש

שלום בן משה:  בין 40% ל-45% מתחלפים, ואז מתחילים הוויכוחים

שלום בן משה:  פונים לרשות שתוסיף כסף

שלום בן משה:  המועצה הדתית צריכה לחיות בפני עצמה, בכוחות עצמה, במשרד שמקבלת - משרד הדתות, המשרד לשירותי דת

שלום בן משה:  לא צריכה להזדקק ללחצים של ראש רשות כזה או אחר

שלום בן משה:  יש ראשי רשויות שכשאתה אומר להם: תוסיפו 20%, 10%, בשבילם זה קריעת ים סוף אמיתי

שלום בן משה:  לכן המשרד לשירותי דת כמו משרדים אחרים נותן שירותי דת – שייתן את זה בצורה מכובדת, שיהיה לו תקציב ידוע מראש ושיפעל לפי תוכנית מראש

שלום בן משה:  לכן אני מבקש מכם, חברי הכנסת הנכבדים, שתצביעו בעד הצעת היושב-ראש

שלום בן משה:  היא נכונה מכל בחינה

שלום בן משה:  היא מוסרית, נכונה, כלכלית וחוקית

משה גפני: פינדרוס, אחרי שגם אתה וגם ראש העיר ראש העין, שאני מאוד מכבד אותו, אמרתם את הדברים האלה, אני חושב שאנחנו צריכים לחתום על המכתב הזה, אבל יהיה בו משפט נוסף, שאנו על פי ההסכם הקואליציוני מבקשים לשנות את זה כבר עכשיו

משה גפני:  אנו מודיעים שלא נצביע על תקציב ששם לא יהיה מסודר הנושא הזה  של שירותי הדת כמו השירותים האחרים שהממשלה נותנת לשלטון המקומי

משה גפני:  במקביל לפי ההסכם הקואליציוני אנו דורשים לעשות את זה כבר עכשיו לפני הבחירות לרשויות המקומיות

משה גפני:  אני מניח שגם הליכוד יהיה מעונין בזה כי יש לו אנשים שמתמודדים בבחירות האלה

משה גפני:       בבקשה, מי מציג? הפלגנו למקומות אחרים, אבל זה יהיה

משה גפני:  לא מתכוון לותר על זה

משה גפני:  לפני שתסביר - הייתי פעם במשרד לשירותי דת, הייתי סגן, זה היה פעם יחידה שהייתי סגן בממשלה, ומאז החלטתי שאני לא הולך להיות סגן בכלל

משה גפני:  אני נשאר פה

משה גפני:  זה סיפור בפני עצמו

משה גפני:  אולי תוכלו להכניס אותנו לעניין, אנו מעט חברי כנסת פה, וכולנו בדעה אחת

משה גפני:  אתם מנהלים דיונים עם אגף התקציבים

משה גפני:  זה עולה בכלל לסדר-היום, הנושא של החלוקה, למה השלטון המקומי צריך לתת 60%, למה בשירותים אחרים צריך לתת רק 25%? זה עולה בדיונים עם האוצר או כלל לא עולה? מקבלים את זה כאקסיומה? איך אמר פה מנכ"ל משרד הדתות – האוצר נתן הרבה כסף שאפשר לשלם עם זה משכורות

משה גפני:  בסדר

משה גפני:  אני מכיר את הגלות שאנו הדתיים נמצאים בה

משה גפני:  עוד לא הגיע הזמן שאגיד הלל ביום העצמאות

משה גפני:  אבל זה עולה? מדברים על זה, למה במדינת היהודים שירותי הדת הם דרגה ג'?     

ינון אזולאי: אני יכול להיות גובאני ולענות? גובאני כל בוקר קם ואומר: אני מאמין באמונה שלמה בביאת המשיח

ינון אזולאי:  הוא שם את זה צמוד לזה

מיכאל בן-ארי: תודה

מיכאל בן-ארי:  קיימנו דיון בשנה החולפת עם הפנים והאוצר לראות מה ניתן לעשות באמות המידה, כיצד ניתן לשפר אותן, לשכלל אותן

מיכאל בן-ארי:  שמענו את טענות האוצר, טענות הפנים

מיכאל בן-ארי:  קיימנו שיח משותף, ויצא מסמך בנושא

מיכאל בן-ארי:  על פניו מהבדיקה שעשינו, השיטה שקיימת היום מבחינתנו זו השיטה שנותנת מענה רוחבי לכלל המועצות הדתיות

מיכאל בן-ארי:  תמיד אפשר לשפר ולעשות יותר, אך במצב הנוכחי, בנתונים הקיימים כיום, על פניו זה מה שנותן את המענה

משה גפני: אבל המדינה נותנת 40% במקום 75%

משה גפני:  ודאי שבמצב הזה השיפור שיכול להיות בתקציב הוא שיפור, אבל בבסיס, לא שאלתם למה פה המדינה נותנת 75% ופה 40% - לא שאלתם את זה את עצמכם, אותם? זה שאתם אנשים טובים ונחמדים – 100%

משה גפני:  זה שהאוצר היה נחמד אתכם – אני מכיר את השיטות האלה

משה גפני:  השפה הכמעט יחידה שאני יודע היא השפה האוצרית

משה גפני:  אני יודע שהם באים אליי ואומרים: או תיתן לנו מה שאנו דורשים פה או נקצץ לך בדברים חיוניים, ואתם באתם והייתם צריכים צריכים להחזיק את שירוי הדת

משה גפני:  אז הם אמרו לכם: נוסיף לכם עוד קצת כסף, ובאתם לעצמכם מנופחים מגאווה – קיבלתם הרבה כסף, אבל אתם לא מבינים שהם לקחו לכם את הכסף העיקרי, את ה-75% שהם נותנים לחינוך או שהם נותנים לתחבורה? למה שירותי הדת הם משהו שונה? זה שירותים שניתנים על פי חוק

משה גפני:  בא אדם חילוני שהדבר היחיד שיש לו מפגש עם הנושא הדתי זה כשהוא מגיע לרשום לנישואין

שלום בן משה: נישואים, קבורה, בלניות

משה גפני: כל הדברים האלה

שלום בן משה: אתם רוצים שהרשות המקומית כל פעם צריכה להוסיף היום? זה כמעט 75% הרשות המקומית מוסיפה

שלום בן משה:  זה לא לעניין

משה גפני: עכשיו אני מייצג אותם

משה גפני:  הם אומרים שאנו חיים במדינה כזו שאם לא נסתדר עם כל מה שיש שם, לא ייתנו לנו בכלל משכורת לבלניות, אז עדיף כך

שלום בן משה: אני בטוח שהמשנה למנכ"ל לא מתכוון לזה

מיכאל בן-ארי: אנו כמובן נשמח להצעה שהעלה חבר הכנסת גפני אבל אנו כפקידים אמורים לעשות את הטוב ביותר במסגרת הניתנת לנו וכיום המסגרת היא 40-60 אז אנו מנסים גם עם פקידי האוצר וגם עם פקידי הפנים להגיע לנוסחה המיטבית כדי לתת את המענה לצורכי הדת הנצרכים כיום, בשאיפה שאם נצליח ליותר, נעשה כמובן את הדברים בצורה אחרת

משה גפני: אני רוצה שתהיה לכם יותר גאווה כשאתם מדברים עם אנשי האוצר, אל תתכופפו בפניהם

משה גפני:  נעשה פה עוול ולא עוול של שנה; מאז קפה הקסטל בתל אביב

משה גפני:  משם זה נולד

משה גפני:  אתה הרי מתעניין בהיסטוריה מפעם לפעם

משה גפני:  זה מראה לך איך המפד"ל רצו שהמדינה תתנהל – רצו ששירותי חינוך יהיו 75% - הם היו גם שר הפנים, הם היו הכול - וששירותי דת יהיו 60-40

ינון אזולאי: זה לא בדיוק 60-40 אגב

ינון אזולאי:  עכשיו עשו משהו עם נקודה עשרונית

משה גפני: כך המדינה התנהלה מבחינתם

משה גפני:  זו לא מדינה מודרנית

משה גפני:  למה? ולדימיר, בוקר טוב

משה גפני:  הקראתי מכתב ששלח לי חיים ביבס

משה גפני:  הוא תומך בהצעת החוק ששירותי הדת יהיו כמו שירותים אחרים ולא 60-40 אלא 75%-25%

משה גפני:  היו שאלות שינון שא ואני עניתי בשם ביבס

ינון אזולאי: שואלים אותי איזה כשרות יש לקפה קסטל

שלום בן משה: הקסטל נשאר בכניסה לירושלים

משה גפני: היה קפה קסטל ליד בית הפועל המזרחי בתל אביב

משה גפני:  שם ישב בורג

משה גפני:  הוא כבר לא קיים כיום

משה גפני:  מרכז השלטון המקומי, בבקשה

הילה זהבי: אפשר לחזק את העמדה שלנו – אני מכירה יופי את המכתב, ניסחתי אותו

משה גפני: יודעת לכתוב יפה

הילה זהבי: תודה

הילה זהבי:  אני מתעסקת בתקצוב רשויות מקומיות למעלה מעשר שנים

הילה זהבי:  אני עוברת על הקולות הקוראים - לא רק של  חינוך ורווחה, גם של המשרד לשוויון, גם של קרן הניקיון

הילה זהבי:  אני רואה את כל הקולות הקוראים

הילה זהבי:  לא ראיתי כזה שוני והבדל מהותי שהמדינה שמה כה מעט תקצוב

הילה זהבי:  כל פעם שאנו שולחים את אמות המידה, אנו חוששים איך יגיבו כי לפעמים מגיע בסוף שנה וראש הרשות לא יודע להתמודד עם זה

הילה זהבי:  כל פעם מגיע בהפתעה

משה גפני: אני כל פעם שאני יושב-ראש הוועדה, אני מגיב, ומגיב לריק אבל הפעם זה יהיה שונה

הילה זהבי: אני גם מרגישה שאני בסוג של דיליי

הילה זהבי:  כל פעם חוזרת לישיבות האלה ושומעת את הדברים, ואנחנו מחזקים את מה שאנחנו אומרים כל פעם, אבל כאילו הצעות החוק האלה עולות וחוזרות ואין שום יחס כי אמות המידה חוזרות לוועדה כל פעם באותו נוסח, בשינויים מסוימים

הילה זהבי:  לא ראיתי קול קורא שהוא כזה מנוגד

משה גפני: מה אתה אומר, עשהאל? אם תעזוב את משרד האוצר, תלך לעבוד בשלטון המקומי

יפתח עשהאל: כפי שאמרתי, זה עניין של תקציב

משה גפני: אבל כל המשרדים זה 25

משה גפני:  לא יהיה

משה גפני:  מה אתם מבקשים מאתנו? אני רוצה להצביע

מיכאל בן-ארי: בהתאם לסעיף 11ב(ג) לחוק שירותי הדת היהודי, נוסח משולב, התשל"א-1971, ולאחר שבחנו אופציות שונות לשינוי שיעור ההשתתפות של הרשות המקומית בתקציב המועצה הדתית אנו מתכבדים להגיש בזאת המלצתנו לקביעת אמות המידה לשינוי שיעורי ההשתתפות של הרשות המקומית והממשלה מתקציב המועצות הדתיות לשנת 2023

מיכאל בן-ארי:  במועצות הדתיות האזוריות יישאר שיעור התקציב- - -     

שולמית אלוני: נבהיר – מה שהגשתם במקור כלל שתי אופציות

שולמית אלוני:  אנו הבהרנו שאנו מדברים על מצב שבו לא אושר, טרם נחתם הסכם המסגרת במגזר הציבורי

מיכאל בן-ארי: נכון

מיכאל בן-ארי:  אנחנו על אופציה א', כפי שסיכמנו

מיכאל בן-ארי:  במועצות הדתיות האזוריות זה יישאר על שיעור הנוכחי של 60% המועצה האזורית ו-40% המדינה

מיכאל בן-ארי:  במועצות הדתיות הרגילות שאינן אזוריות- - - הרשויות המקומיות על פי אמות מידה להעדפה כדלהלן – עד 25,000 תושבים, שלוש נקודות

מיכאל בן-ארי:  מ-25,001 עד 63,000 תושבים – שתי נקודות

שולמית אלוני: פה היה שינוי מהפעם הקודמת שאישרנו את קביעת סכום ההשתתפות המיוחד

שולמית אלוני:  אז היה 62,000

שולמית אלוני:  למה שיניתם פה ל-63?     

דוד רותם: הסיבה היא כדי להיכנס למגבלות המודל

דוד רותם:  יש מגבלות מודל שאנו נדרשים לעמוד בהם, 40-60, ובין 25ל-75

דוד רותם:  זה חלק מהסיבה

שולמית אלוני: למרות שזה גם היה בפעם הקודמת

דוד רותם: נכון אבל יש לקחת בחשבון שכל שנה הנתונים מתעדכנים

דוד רותם:  זה נתונים של הרשויות המקומיות, סך ההכנסות, מענקי איזון, מדד סוציו אקונומי

דוד רותם:  אנו לוקחים את כל הדברים האלה בחשבון, מספר היהודים בכל ישוב ולפי זה את צריכה להתכנס למודל והמגבלות

משה גפני: בפעם הקודמת שהייתי יושב-ראש הוועדה, דיברנו על הישובים המטווחים כמו אשקלון, כמו באר שבע, ואז היה מדובר שיתוסף 100 מיליון שקל נדמה לי, שניתנו לישובים האלה

משה גפני:  היום אין את זה בכלל? המועצות הדתיות, כל חברי הוועדה אמרו שיש ישובים, שלפי גודלם צריך לתת הרבה מאוד כסף

משה גפני:  זה 60%

משה גפני:  מדובר על ישובים שמטווחים על ידי קרבתם לגבול וכו', למשל אשקלון, באר שבע היה מדובר אז

משה גפני:  הוסיפו אז כסף מיוחד, לא שינו את ה-60-40

משה גפני:  היום אין תוספת כסף לישובי גבול?     

דוד רותם: אין תוספת, וגם ממה שזכור לי אז, זה היה אישור חד פעמי, האוצר נתן

משה גפני: זו הייתה החלטה בוועדה

משה גפני:  גם הממשלה אבל זה היה אצלנו

עמית קצין: הממשלה נתנה אחרי צוק איתן החלטה חד פעמית שהאוצר מימן אותה

משה גפני: אני אמרתי חד פעמי?     

עמית קצין: כי אחרי זה הגענו ב-15', 16', 17'- - -     

משה גפני: לא תמיד הייתי יושב-ראש הוועדה

משה גפני:  לא חשבתם שצריך בכל אופן ישובים כאלה, אשקלון – נמצאת בטווח הטילים כל הזמן

משה גפני:  היא צריכה לתת 60%, שאותה עירייה נותנת לשירותי חינוך רק 25%

משה גפני:  הוסיפו כסף

משה גפני:  זה לא עלה? ינון, מה עושים?     

ינון אזולאי: אין תשובה

ולדימיר בליאק: בוא נדחה את הדיון

משה גפני: אבל הם אומרים שאם לא נאשר את זה, לא יהיה כסף למשכורות

ולדימיר בליאק: גם ככה אין כסף

ולדימיר בליאק:  ראית את האומדן הראשוני של התקציב? מתי נדבר על זה?     

משה גפני: נדבר על זה

משה גפני:  אני לא מתכוון לשתוק

משה גפני:  אז אין לנו כסף לישובי גבול, וגם זה, כאילו שירותי הדת זה אוטונומיה

משה גפני:  כאילו לא חיים במדינה הזו

משה גפני:  כל משרד מתחשב

משה גפני:  משרד החינוך מתחשב בישובי גבול, עוטף עזה, כל הדברים האלה

משה גפני:  המשרד לשוויון חברתי מתחשב

משה גפני:  כל אחד מתחשב

משה גפני:  רק שירותי הדת לא מתחשבים בזה שיש אשקלון ואתם מבקשים ממנה את הסכום הכי גבוה ואני חלק מהעניין כי אני בקואליציה

משה גפני:  אני הצבעתי בעד התקציב הזה של 60-40

משה גפני:  לא יהיה יותר

משה גפני:  הלאה

משה גפני:  אז אין תקציבים מיוחדים לנושא של הישובים שמטווחים על ידי הטילים

שולמית אלוני: אז אמרת 21,001 עד 63,000 זה שתי נקודות

שולמית אלוני:  מעל 63 – עצרת שם

מיכאל בן-ארי: מעל 63,000 תושבים – נקודה אחת

מיכאל בן-ארי:  אחוז ההשתתפות של הרשות המקומית תקציב המועצה הדתית מביצוע התקציב הרגיל הכולל הרגיל של הרשות המקומית שברגע שהוא קטן מ-0

מיכאל בן-ארי: 95% זה נקודה, וגדול מ-0

מיכאל בן-ארי: 95% וקטן מ-1

מיכאל בן-ארי: 75%, זה שתי נקודות

שולמית אלוני: פה היה 1

שולמית אלוני: 5 בפעם הקודמת ושיניתם

מיכאל בן-ארי: כשגדול מ-1

מיכאל בן-ארי: 75% וקטן מ-3

מיכאל בן-ארי: 5%, זה שלוש נקודות

מיכאל בן-ארי:  יש לנו ארבעה מדרגים: המדרג הראשון, שזה קטן מ-0

מיכאל בן-ארי: 95%, המדרג השני הוא 0

מיכאל בן-ארי: 95% עד 1

מיכאל בן-ארי: 75% שזה שתי נקודות

מיכאל בן-ארי:  השלישי זה 1

מיכאל בן-ארי: 75% וקטן מ-3

מיכאל בן-ארי: 5%

מיכאל בן-ארי:  זה שלוש נקודות

מיכאל בן-ארי:  הרובד הרביעי, גדול מ-3

מיכאל בן-ארי: 5%, זה ארבע נקודות

מיכאל בן-ארי:  רשות מקומית נטולת מענק איזון זה נקודה

מיכאל בן-ארי:  רשות מקומית שמענק האיזון אותו היא מקבלת נמוך מ-15

מיכאל בן-ארי: 25% מסך הכנסות הרשות זה 2 נקודת

מיכאל בן-ארי:  רשות מקומית שמענק האיזון אותו היא מקבלת הוא גבוה מ-15

מיכאל בן-ארי: 25%, זה שלוש נקודות

מיכאל בן-ארי:  רשות מקומית שבמעמד חברתי כלכלי 1 – 2 נקודות, רשות מקומית שבמעמד חברתי כלכלי 2 עד 3 זה נקודה, רשות מקומית שבמעמד חברתי כלכלי 4 עד 7 זה 0 נקודות

מיכאל בן-ארי:  רשות מקומית שבמעמד חברתי כלכלי 8 עד 9 זה מינוס 1, ורשות כלכלית שבמעמד חברתי כלכלי 10 היא מינוס 2 נקודות

משה גפני: ירושלים גדלה השתתפות העירייה?     

מיכאל בן-ארי: כן

משה גפני: למה? מה קרה? מה ירושלים השתנתה? מה זה? אני מבקש שתורידו את זה ל-60%

משה גפני:  איפה אמות מידה? מה קרה בירושלים?     

ולדימיר בליאק: כמה היה לפני?     

משה גפני: היה 60-40

משה גפני:  עכשיו 62-38

דוד רותם: הסיבה לגידול, כי השנה עשינו גידור באחוזי ההשתתפות של הרשויות המקומיות כדי למנוע זעזועים ברשויות המקומית וכדי שלא ייווצר מצב שפתאום אחוז ההשתתפות של הרשות, כמו שאתה בעצמך אמרת, גדל למשל מ-60% ל-75%, כדי למנוע מצבים כאלה שיוצרים פה בעיות גם לרשויות המקומיות וגם למועצות הדתיות, עשינו גידור של עד 5% שינוי מאחוז ההשתתפות של הרשות בשנה הקודמת

משה גפני: קרה משהו? יש משהו? מה הבעיה?     

דוד רותם: זה עד 5% מהאחוז- - -     

ולדימיר בליאק: למה העליתם את זה ב-2%?      

דוד רותם: כי זה 5% מהאחוז שהיה

ולדימיר בליאק: כמה זה בכסף עבור ירושלים, השינוי?     

דוד רותם: 2 מיליון ו-246,000 ₪

שולמית אלוני: אמרתם גם שתעבירו את נתוני האקסל

ולדימיר בליאק: זה השינוי

ולדימיר בליאק:  כמה אצלכם?      

משה גפני: לא מקבל את הגידור

משה גפני:  מבקש שתורידו אותו

משה גפני:  יהיו שינויים ויצטרכו להביא עוד כסף - תבואו לפה

משה גפני:  לא היה עד היום גידור

משה גפני:  היה 75%, 60%, 40%

משה גפני:  הגידור לא מוסיף דבר

משה גפני:  הוא רק גורם לכך שירושלים ולא רק ירושלים, אבל ירושלים תתרום כמעט 2

משה גפני: 5 מיליון שקל

משה גפני:  לא מסכים לזה

משה גפני:  היא תתרום כי הגידור שהיא נותנת זה מעל- - -     

מיכאל בן-ארי: אבל אם למשל יש עיר שצריכה עכשיו לעלות מ-65% ל-75% או מ-50% ל-75%, אז במקום שהיא תקבל את כל הקפיצה הזו בשנה אחת, עשינו את זה באופן מדורג ל-5%, אז יוצא שאלה שמוגנים, השאר משתתפים איתם

משה גפני: לא מסכים לזה

משה גפני:  תביאו שינויים

משה גפני:  לא היה גידור

דוד רותם: המטרה הייתה למנוע זעזועים גדולים בהשתתפות הרשות

משה גפני: תבואו לפה, תגידו

משה גפני:  עד היום לא היה דבר כזה

משה גפני:  קיבלנו את מה שאמרתם, 60-40 ואת כל הטבלה שהבאתם

משה גפני:  עכשיו אתם מביאים לנו עוד גזירה? לא מסכים לזה

מיכאל בן-ארי: כשקיימנו את הוועדה עם משרד הפנים ומשרד האוצר, אז בוועדה עלתה האופציה כי נטען בחלק מהמקרים גם בצדק, שראש העיר שרגיל לשלם 50% פתאום משלם 75%, ולעשות קפיצה כזו בשנה לעירייה שלא כל כך חזקה- -     

משה גפני: אני לא יכול לקבל את זה

יצחק פינדרוס: אם אמור לתרום את הכסף הזה, עושים מעשרות ומורידים מזה 2 מיליון- - -     

מיכאל בן-ארי: זו הנוסחה

מיכאל בן-ארי:  עומדים ב-60-40

משה גפני: כל מה שאתם מביאים, בשבילי זה גזירה

משה גפני:  זה דבר שאסור שיהיה אבל אני מקבל את זה

משה גפני:  הסביר לי המנכ"ל ואתם מסבירים בטוב טעם שאין ברירה, לא יהיו משכורות, אבל להוסיף לי עוד גזירה גם עם גידור כאילו אני הולך לקבע את זה, לא בא בחשבון

משה גפני:  מה אתם אומרים, רבותיי? הולכת להיות פגיעה בנוסף

ינון אזולאי: השאלה מה זה מצריך, צריך להחזיר את זה?     

משה גפני: לא, להצביע בלי זה

משה גפני:  נדבר על העיקרון ועל זה נצביע

ולדימיר בליאק: זה משנה את המבנה?     

משה גפני: נצביע על העיקרון

ולדימיר בליאק: העיקרון בסדר אבל זה משנה את המבנה מבחינתם

מיכאל בן-ארי: אנחנו יכולים לעשות את התחשיב מחדש אבל הרציונל הוא אותו רציונל

מיכאל בן-ארי:  איך שתחליטו

מיכאל בן-ארי:  אם תצביעו על זה ורק נגיש את הסכומים

ינון אזולאי: אפשרי להצביע על זה- - -     

מיכאל בן-ארי: אנחנו מורידים את הגידור כפי שביקש היושב-ראש

שולמית אלוני: ברגע שמורידים את הגידור - יש סעיף שאומר – הוא נמצא בסוף, עדיין לא הגיע, שאומר שעל-מנת לעשות שינויים גדולים באחוזי השתתפות הרשויות המקומיות לעומת שנה קודמת סוכם בין שלושת השרים כי אחוז השינוי לא יעלה על 5% לעומת השנה הקודמת ולא יירד מ-5%

שולמית אלוני:  מה שעד היום היה מגיע אלינו תמיד התקציב הזה והיה מופיע כ-60-40, 25-75, זה עושה חלוקה פנימית

שולמית אלוני:  המשמעות היא שאם מורידים את הסעיף הזה- - -     

ינון אזולאי: אז אפשר להצביע בלי הגידור

ינון אזולאי:  הם עושים את האקסל ואז יביאו לנו לראות

ינון אזולאי:  כלומר עכשיו להצביע על אמות המידה

עמית קצין: זה רק אומר שיכול להיות שיהיו רשויות שיהיו להם יותר- - -     

דוד רותם: למשל עפולה תגדל מ-60% ל-75% אם הגידור לא יפעל

משה גפני: מה זה קשור לגידור?     

דוד רותם: אם לא יהיה הגידור, זו המשמעות

מיכאל בן-ארי: ראש עיר שהיה עד היום 60, יצטרך לשלם 75%

מיכאל בן-ארי:  ה-5% גידור זה להקל מעליו שהוא יודע שיש לו שינוי אבל עד 5% וזה משהו הגיוני שהוא יכול להתמודד איתו

מיכאל בן-ארי:  יותר לרשויות – פחות לנו

שלום בן משה: הדוגמה של עפולה היא דרמטית

שלום בן משה:  זה אומר שראש עיריית עפולה מתעורר בבוקר, משלם הרבה יותר

שלום בן משה:  יכול להיות שהגידור הוא הרע במיעוטו, אולי זה ברירת מחדל, אבל זה יוצר מצב שלא יהיו מעברים כאלה חדים

שלום בן משה:  בכלל צריך להגיע למצב שהמשרד לשירותי דת משלם, הולך ומגדיל את חלקו

משה גפני: זה אנחנו יודעים

שלום בן משה: הגידור יכול להיות דרמטי בחלק מהרשויות

שולמית אלוני: עד עכשיו לא הייתה הוראת גידור

שולמית אלוני:  נאמר פה על ידי ראומה בדיון הקודם שהייתה שנה אחת, אבל זו הייתה שנה שבה זה לא הגיע לאישור ועדת הכספים

שולמית אלוני:  לא יודעת מה היה באותה שנה

משה גפני: עפולה הצעתם, אושר בקדנציה הקודמת, אושר 60%-40%, והשנה אתם מגדילים את זה ל-62-38

משה גפני:  החלק של הרשות המקומית זה 38%

משה גפני:  זה יורד

קריאה: הפוך

יהודה חשאי: מה מציק לכם?     

ינון אזולאי: למה עיריית ירושלים לצורך העניין צריכה להוסיף עוד 2

ינון אזולאי: 5 מיליון שקל?     

יהודה חשאי: אדוני היושב-ראש

מיכאל בן-ארי: אבל עפולה יעלה פחות בגלל הגידור ולא יקפוץ מ-60% ל-75%

מיכאל בן-ארי:  זה בדיוק הגידור

משה גפני: עפולה לפי ההצעה שלכם, הרשות המקומית גדל מ-60 ל- - -     

יהודה חשאי: אם היינו הולכים לפי הנוסחה הרגילה, יכול להיות שעפולה הייתה עולה ל-75

משה גפני: מאיפה הכסף הזה? הפער בין מה שאתה אומר? הרי זה כסף סגור

משה גפני:  ירושלים מממנת?     

יהודה חשאי: אדוני היושב-ראש, אל"ף יכול להיות

יהודה חשאי:  בי"ת, ב-2019 הייתה העלאה מאוד גדולה בתקציב, וזה גרם לבלגאן מאוד גדול שהרשויות פתאום השתתפו בהרבה כסף

יהודה חשאי:  כדי לא ליצור מצב שאנו גורמים לזעזועים מבחינת התקצוב של הרשויות, נעשתה עבודת מטה מאוד-מאוד רצינית ונעשה גידור שלא נוכל לקפוץ לשיאים גבוהים

משה גפני: אנחנו לא שם

משה גפני:  צריך להחליט מה עושים

משה גפני:  המציאות היא שיש פה רשויות שמשלמות יותר? אני לא מדבר על הנושא האידיאולוגי שדיברנו קודם כשלא היית פה

יהודה חשאי: לא חששתי כי זה נדחה לחודש בממשלה

ינון אזולאי: אתה לא קשור לזה שזה נדחה בחודש

יהודה חשאי: חס ושלום

יהודה חשאי:  ניסינו להביא את זה אתמול בתמיכה מיידית, ולא הסכימו

משה גפני: אני לא יודע את החשבון

משה גפני:  אתם צריכים לומר לנו את החשבון

משה גפני:  המציאות היא שיש רשויות מקומיות כמו ירושלים שזה גדל בסדרי גודל גדולים

משה גפני:  הרי ירושלים עיר גדולה וממילא לפי מה שאתם מציעים, הגידור הזה, שזו גזירה חדשה – לא הייתה קודם, לא אמרתם לנו שיש שינויים כאלה, יש רשויות מקומיות שישלמו יותר ממה שאנו אוחזים ב-60-40

משה גפני:  ה-60-40 זה לא בסדר לפי דברינו אבל אנחנו מצביעים על זה – אין ברירה, זהו

משה גפני:  אגב אנו מכינים מכתב שיותר לא יהיה דבר כזה, דורשים בהסכם הקואליציוני

משה גפני:  מחכים שכולם יחתמו עליו

משה גפני:  אתה לא צריך לחתום, אתה לא חבר כנסת

יהודה חשאי: אם אני אחתום, זה סתם יעזור

משה גפני: רעיון

משה גפני:  עכשיו הגידור יוצר לנו בעיה כפולה, כי יש רשויות שזה עולה

משה גפני:  אצטרך שתביאו מה הגידור עושה גם בעלייה וגם בירידה

משה גפני:  נראה מה עושים

משה גפני:  אני מציע שנצביע בלי הגידור, על אמות המידה

משה גפני:  אגיש רביזיה

משה גפני:  אתם תביאו את הרשימה, ויכול להיות שיתברר לחברי הוועדה מהרשימה, שאנו מוכרחים את הגידור

משה גפני:  אין ברירה

משה גפני:  ואז נצביע על הרביזיה ונצביע עם הגידור

משה גפני:  נצביע עכשיו בלי הגידור

משה גפני:  תביאו את הרשימה

משה גפני:  אני מגיש רביזיה

משה גפני:  אתה יכול להמשיך לעבוד אבל תביאו את הרשימה, מה קורה ברשויות המקומיות עם הגידור ובלי והגידור

משה גפני:  לא הבאתם את זה

יהודה חשאי: יהיו לזה השלכות על מקומות שאנו יודעים שזה יגרום לעלייה גבוהה מאוד, ויש מקומות שלא

יהודה חשאי:  אני לא חושב שבגלל ירושלים אנו צריכים להרוס את כל הנוסחה

משה גפני: לא רק ירושלים

משה גפני:  יש פה הרבה רשויות

יהודה חשאי: אבל אם נשנה את זה, יכול להיות שהמצב יהיה לאחרים הרבה יותר גרוע

יהודה חשאי:  תציל את ירושלים ותגרום שעפולה יקפוץ מ-60 ל-75, ויש מקמות שזה יקפוץ מ-60, מעל, וזו עלייה דרמטית

יהודה חשאי:  אני אומר מפורשות – ה-3% של ירושלים זה מאוד זניח לעומת הזעזועים שיכול לגרום בערים אחרות

משה גפני: זה לא זניח

יהודה חשאי: זניח מאוד

משה גפני: למה? בעיקרון היה צריך לתת רק 25%

משה גפני:  אתה אומר לו: לא, תן 60%

משה גפני:  עכשיו אתה אומר: תיתן 63%

משה גפני:  כל הזמן לוקח מהשלטון המקומי

יהודה חשאי: אבל שוב, ירושלים- -      

משה גפני: זה לא רק מירושלים

יהודה חשאי: אז מה תעשה עם עפולה?     

אליהו (אלי) רביבו: אולי אדוני היושב-ראש ייגע באצבע, אילו רשויות חוץ מירושלים?     

משה גפני: לא יודע

משה גפני:  ירושלים אני יודע – רואים את זה

יהודה חשאי: אדוני היושב-ראש, אני רוצה להציע הצעה, ומתחייב - גם צמרת המשרד שלנו כאן

יהודה חשאי:  אני מציע שהשנה ל-23' – הדבר הזה הוא מבחינתנו כעובדה, כעבודת מטה אנו גם שלחנו לרשויות להתחיל להתארגן למועצות

יהודה חשאי:  23' נעשה את זה כך

יהודה חשאי:  נביא לכם כבר במהלך החודש הקרוב את ההשלכות, גם אם היינו עושים את זה 10% או 5%, גם אם אנחנו מבטלים את זה – מה המשמעות

יהודה חשאי:  נביא לכם את כל התרחישים ול-24' ניישם את המדיניות של כבודו לכאן או לכאן

יהודה חשאי:  הדבר הזה חשוב לנו גם ליציבות, לשנת התקציב וגם להתחשב במה שכבודו אומר שהדבר הזה לא ייפול סתם, למרוח את זה

יהודה חשאי:  אנו רוצים לעשות עבודת מטה מאוד רצינית עם מספר תרחיבים, אבל לאשר את 23'

משה גפני: אני מקבל את העיקרון

משה גפני:  אנחנו נצביע עם הגידור

משה גפני:  אני מגיש רביזיה

משה גפני:  אני מבקש שתביאו את הטבלה שנוכל להראות לחברים

משה גפני:  יכול להיות שאבטל את הרביזיה

משה גפני:  נראה את הפערים, או שנגיד לכם – לא בא בחשבון

משה גפני:  אני רוצה לדעת מה קורה עם הגידור, ומה קורה בלי הגידור

יהודה חשאי: מאה אחוז

יהודה חשאי:  מקובל, אדוני היושב-ראש

משה גפני: הגידור יש פה

משה גפני:  אני רוצה שתהיה טבלה בלי שום נוסחאות

שולמית אלוני: הוא צריך לסיים להקריא – על פי מודל זה בנינו מחדש את טבלאות השתתפות הרשות המקומית

שולמית אלוני:  דירוג הרשות המקומית – 9 נקודות ומעלה, אחוז ההשתתפות – 25%, 7 עד 8 נקודות – 37

שולמית אלוני: 5%

שולמית אלוני:  פה היה שינוי, היה 40% בפעם הקודמת

שולמית אלוני:  5 עד 6 נקודות – 50%

שולמית אלוני:  4 נקודות – 62

שולמית אלוני: 5%, זה היה 60%

שולמית אלוני:  עד 3 נקודות – 75%

שולמית אלוני:  את סעיף הגידור הקראתי, על מנת למנוע שינויים גדולים באחוזי השתתפות הרשויות המקומיות לעומת שנה קודמת סוכם עם השלושת השרים כי אחוז השינוי בחלק הרשות המקומית לא יעלה על 5% לעומת שנה קודמת ולא יירד מ-5%

שולמית אלוני:  סך הסכום מחלק המדינה – 40% מהתקציב המוסדי שהמועצות הדתיות באמות המידה יעמוד על 215 מיליון ו-874,312 שקלים

משה גפני: אני אומר לחברים, אנו נצביע בעד בקשת המשרד לשירותי דת להצביע עם הגידור, שזה דבר חדש

משה גפני:  אני אגיש רביזיה

אליהו (אלי) רביבו: אני יכול להגיש את הרביזיה?     

משה גפני: רבותיי, הנושא הזה הוא רציני באמת

משה גפני:  אנו מקשים על הרשויות המקומיות

משה גפני:  אתם מנסים לעשות טוב אבל יש פה הקשחה ברמה שאף משרד ממשלתי אין דבר כזה, פרט למשרד לשירותי דת

משה גפני:  כל המשרדים, והיא צדקה הגברת מהשלטון המקומי

משה גפני:  אין משרד שיש דבר כזה

משה גפני:  עכשיו יש כאלה שאתם הולכים להקשות עליהם כי אתם אומרים: נעזור כך לישובים עוד יותר חלשים

משה גפני:  זה שמחת עניים

משה גפני:  איזו התנהגות זו?      אני מבקש, תביאו כמה שיותר מהר את הטבלה ההשוואתית – מה קרה בעקבות הגידור, ומה היה קורה לו היינו נשארים בלי הגידור, כמו שהיה תמיד

משה גפני:  נראה

משה גפני:  כל חברי הוועדה, כל מי שמתעניין בזה, אם נראה שאין ברירה, אין מנוס מהעניין, אני מבטל את הרביזיה

משה גפני:  אם נראה שיש דבר, נדבר אתכם, נראה שצריך לשנות, נדבר אתכם

משה גפני:  יכול להיות שצריך לשנות את האחוזים, את ה-5%, אולי לשנות ל-3%

משה גפני:  לא יודע מה

משה גפני:  ואז נצביע בעד הרביזיה ונתקן את זה

אליהו (אלי) רביבו: זה אמות מידה

אליהו (אלי) רביבו:  אולי יהיה שינוי פרטני

משה גפני: אין פרטני כי זה אמות מידה

משה גפני:  לא היית פה כשאמרתי שאני לא אומר הלל ביום העצמאות כי אנחנו בגלות

יהודה חשאי: נעשה מאמצים שזה יהיה עוד היום

ולדימיר בליאק: התייעצות סיעתית

משה גפני: הצבעה ב-11:17

משה גפני: אני מחדש את הישיבה

משה גפני:      קביעת סכום ההשתתפות המיוחד של הממשלה בהוצאות התקציב של המועצות הדתיות לשנת הכספים 2023

משה גפני:  מי בעד אישור הקביעה? מי נגד? מי נמנע?         הצבעה     

משה גפני: נמנעת אחת

משה גפני:  התקציב אושר

משה גפני:  אני מגיש רביזיה, וחוזר – אני מבקש את הטבלה ההשוואתית

משה גפני:  אם יתברר שאין מנוס מזה, אבטל את הרביזיה

משה גפני:  אם יתברר שצריך לשנות, נשנה את זה, ואז נצטרך להצביע על הרביזיה

משה גפני:      תודה רבה, הישיבה נעולה